CELEX: 32014D0439
Language: ro
Date: 2014-07-08 00:00:00
Title: Decizia de punere în aplicare 2014/439/PESC a Consiliului din 8 iulie 2014 privind punerea în aplicare a Deciziei 2012/642/PESC privind măsuri restrictive împotriva Belarus

9.7.2014   
            
            
               RO
            
            
               Jurnalul Oficial al Uniunii Europene
            
            
               L 200/13
            
         DECIZIA DE PUNERE ÎN APLICARE 2014/439/PESC A CONSILIULUI
   din 8 iulie 2014
   privind punerea în aplicare a Deciziei 2012/642/PESC privind măsuri restrictive împotriva Belarus
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (2),
   având în vedere Decizia 2012/642/PESC a Consiliului din 15 octombrie 2012 privind măsuri restrictive împotriva Belarus (1), în special articolul 6 alineatul (1),
   întrucât:
   
               (1)
            
            
               La 15 octombrie 2012, Consiliul a adoptat Decizia 2012/642/PESC, care impune măsuri restrictive împotriva Belarus.
            
         
               (2)
            
            
               Consiliul consideră că pe lista persoanelor și entităților care fac obiectul măsurilor restrictive prevăzută în anexa la Decizia 2012/642/PESC ar trebui adăugată o persoană.
            
         
               (3)
            
            
               Consiliul consideră, de asemenea, că opt persoane ar trebui eliminate de pe lista persoanelor și entităților care fac obiectul măsurilor restrictive prevăzută în anexa la Decizia 2012/642/PESC.
            
         
               (4)
            
            
               Prin urmare, anexa la Decizia 2012/642/PESC ar trebui modificată în consecință,
            
         ADOPTĂ PREZENTA DECIZIE:
   Articolul 1
   Anexa la Decizia 2012/642/PESC se modifică în conformitate cu anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   
   
      Adoptată la Bruxelles, 8 iulie 2014.
      
         
            Pentru Consiliu
         
         
            Președintele
         
         P. C. PADOAN
      
   
   
      (1)  JO L 285, 17.10.2012, p. 1.
   
      ANEXĂ
      
                  I.
               
               
                  Se elimină de pe lista prevăzută în partea A din anexa la Decizia 2012/642/PESC persoanele următoare:
                  
                              Nr. 8
                           
                           
                              Arkhipau, Aliaksandr Mikhailavich;
                           
                        
                              Nr. 21
                           
                           
                              Berastau, Valery Vasilievich;
                           
                        
                              Nr. 27
                           
                           
                              Bushnaia, Natallia Uladzimirauna;
                           
                        
                              Nr. 131
                           
                           
                              Mihun, Andrei Arkadzevich;
                           
                        
                              Nr. 164
                           
                           
                              Samaliuk, Hanna Valerieuna;
                           
                        
                              Nr. 195
                           
                           
                              Svorab, Mikalai Kanstantsinavich;
                           
                        
                              Nr. 200
                           
                           
                              Tratsiak, Piotr Uladzimiravich;
                           
                        
                              Nr. 212
                           
                           
                              Varapaev, Ihar Ryhoravich.
                           
                        
            
                  II.
               
               
                  Se adaugă pe lista prevăzută în partea A din anexa la Decizia 2012/642/PESC următoarea persoană:
                  
                               
                           
                           
                              Nume
                           
                           
                              Nume
                              (ortografie belarusă)
                           
                           
                              Nume
                              (ortografie rusă)
                           
                           
                              Motive
                           
                           
                              Data includerii pe listă
                           
                        
                               
                           
                           
                              Volkov, Vitaliy Nikolayevich
                           
                           
                               
                           
                           
                               
                           
                           
                              Judecător la tribunalul regional din Shklov. În ianuarie 2012, a decis transferarea fostului candidat la Președinție și activist din opoziție N. Statkevich într-o închisoare cu regim închis din Moghilov, doar pe baza unor presupuse încălcări ale regulamentului de detenție în colonia penitenciară IK-17 din Shklov. Această decizie a dus, prin urmare, la încălcări ale drepturilor omului cu privire la N. Statkevich, inclusiv privare de somn și amenințări la adresa sănătății sale.
                           
                           
                              9.7.2014